Jelaskan Latar belakang dari Jessica Ong Hai Liaw dalam bahasa melayu

Beliau dilahirkan di Alor Setar, Kedah. Jessica memperoleh Sijil Perguruan (Pengajian Bahasa Inggeris) dari Institut Perguruan Darulaman, Jitra, Kedah pada tahun 1999 sebelum melanjutkan pelajaran dalam Ijazah Sarjana Muda Sastera (Sejarah, Antropologi dan Sosiologi) di Universiti Sains Malaysia (USM) pada tahun 2001. Pada tahun 2007, beliau dianugerahkan Ijazah Sarjana Bahasa Melayu dari Universiti Putra Malaysia (UPM) dan turut menjadi pelajar terbaik Sarjana Bahasa Melayu. Beliau kemudiannya melanjutkan pelajar di peringkat Doktor Falsafah dalam bidang Bahasa Melayu (Psikologi Bahasa (Psikolinguistik), Komunikasi, Integrasi Sosial dan Linguistik Terapan) di UPM pada tahun 2010. Pada tahun 2018, Jessica berjaya memperoleh Professional Certificate in Logistics and Supply Chain Management. Jessica ditauliahkan sebagai Chartered Member (CMILT) oleh The Chartered of Logistics and Transport (CILT) dan telah dilantik sebagai Ahli Majlis, Pengerusi Korporat Komunikasi dan Naib Pengerusi Women in Logistics and Transport (WiLAT) oleh CILT Malaysia. Pada tahun 2023, Jessica diberikan Anugerah Khas Selebriti Perpaduan oleh Yayasan Pembangunan Buku Negara. Jessica dianugerahkan gelaran Technologist (Ts) dalam Bidang Art Design and Creative Multi Media (AM) pada tahun 2020. Tahun 2021, Jessica dilantik sebagai Felo di Majlis Profesor Negara (MPN) dan tahun 2022 sebagai Ketua Kluster Media dan Komunikasi di The Centre of Women Advancement and Leadership (CWAL) UNiKL serta Felo Institut MASA.  Beliau turut dianugerahkan Excellence in Leadership (Media Relations and Corporate Communication) pada tahun 2019 dan turut menerima  Special Award for Leadership in Marketing Communication pada tahun 2018 oleh The Malaysian Property Press Award. Jessica aktif bersama Dewan Bahasa dan Pustaka, Academy Medicine Malaysia (Media dan Komunikasi) dan Pertubuhan Bukan Kerajaan (NGO).

Beliau mula bertugas sebagai penyampai berita (Berita Dunia) dan pengacara di RTM dari tahun 2004 hingga 2020. Beliau pernah menjadi juruhebah sambilan di Radio Tiga Alor Setar, Kedah pada tahun 1997 dan kini di Universiti Pertahanan Nasional Malaysia.